Kidsvolley


 * Spillets idé ||||  ||
 * Kidsvolley er spillet med knald på, som kan spilles af alle i klubber, skolen, SFO, på græsplanen etc. Det kræver bare en bold og et net.

Kidsvolley i 6 levels

Spillet udvikler sig fra ”ren” bevægelse, til kaste- og gribebevægelser, til volleyballkast og -slag og frem til det færdige volleyballspil.

- Level 0, 1 og 2 bygger på rotationsprincippet og er målrettet mod de 6 - 9-årige

- Level 3 indeholder alle volleyball-slagene, men det er tilladt at gribe bolden anden gang. Spillet udvikler den taktiske forståelse af volley

- Level 4 og 5 er det, som vi tidligere kendte som minivolley

Fælles for alle 6 levels

- Der er 4 spillere på hvert hold

- Det anbefales, at der spilles med en børnebold fx Mikasa Ultra lite, som i udseende minder om en seniorbold, men er lettere og blødere

- Dømningen lægges efter holdenes niveau

- Hvis intet andet er nævnt, spilles efter Dansk Volleyball Forbunds udgivne seniorregler

Kidsvolley rundt om i Danmark

I alle områder af Danmark spilles Kidsvolley så I kan altid finde et stævne at deltage i. Se under menupunktet " Stævner " og find et stævne i dit område. ||